Ο **Ωγκύστ Μαρί Φρανσουά Μπερνάρτ** ή **Μπέερναρτ** (*Auguste Marie François Beernaert*, 26 Ιουλίου 1829 – 6 Οκτωβρίου 1912) ήταν Βέλγος πολιτικός, ο Πρωθυπουργός του Βελγίου από τον Οκτώβριο του 1884 μέχρι τον Μάρτιο του 1894. Το 1909 βραβεύθηκε με το Βραβείο Νόμπελ Ειρήνης.

Βιογραφικά στοιχεία
-------------------

Ο Μπερνάρτ γεννήθηκε στην Οστάνδη, στο τότε Ηνωμένο Βασίλειο των Κάτω Χωρών, και ήταν γιος του κρατικού λειτουργού Μπερνάρ Μπερνάρτ (1795-1862) και της Εφροσέν-Ζοζέφ Ρογιόν (*Euphrosine-Josèphe Royon*, 1809-1888). Ο Ωγκύστ εγγράφηκε στη Νομική Σχολή του Καθολικού Πανεπιστημίου του Λέβεν σε ηλικία 17 ετών και απεφοίτησε με άριστα πέντε χρόνια αργότερα. Αμέσως μετά παρακολούθησε μαθήματα στο Βερολίνο και στο Πανεπιστήμιο της Χαϊδελβέργης. Κατόπιν δικηγόρησε στις Βρυξέλλες από το 1853 έως το 1859.

Ο Ωγκύστ Μπερνάρτ εκλέχθηκε βουλευτής το 1874 με το Καθολικό Κόμμα (στο οποίο παρέμεινε σε όλη τη ζωή του), ενώ είχε ήδη διορισθεί Υπουργός Δημόσιων Έργων στην πρώτη κυβέρνηση του Ζυλ Μαλού, οπότε βελτίωσε το σιδηροδρομικό και οδικό δίκτυο, καθώς και το δίκτυο των καναλιών. Διαδέχθηκε τον Μαλού μετά τη δεύτερη θητεία του Μαλού ως πρωθυπουργού. Ταυτοχρόνως με τα καθήκοντά του ως πρωθυπουργού, ο Μπερνάρτ εκτελούσε και χρέη Υπουργού Οικονομικών. Τότε όμως η πραγματική εξουσία βρισκόταν στα χέρια του μονάρχη. Ο Μπερνάρτ παραιτήθηκε και ήρθε σε αντίθεση με τον βασιλιά Λεοπόλδο Β΄ εξαιτίας των θηριωδιών που διέπραττε ο Λεοπόλδος κατά των ιθαγενών στην τότε αποικία του Κονγκό. Ωστόσο παρέμεινε βουλευτής μέχρι το τέλος της ζωής του, και ακριβώς μέσα από την κοινοβουλευτική οδό, με την παγκόσμια Διακοινοβουλευτική Ένωση, αναδείχθηκε ως φίλος της ειρήνης. Ο Μπερνάρτ ήταν ικανότατος δικηγόρος και διετέλεσε πρόεδρος διεθνούς νομικής ενώσεως από το 1903 έως το 1905. Υπήρξε ο πρώτος εκπρόσωπος του Βελγίου στις ειρηνευτικές διασκέψεις της Χάγης το 1899 και το 1907. Στη Χάγη, εκτός των άλλων αναθέσεων, ήταν επικεφαλής της επιτροπής για τους νόμους και κανόνες του χερσαίου πολέμου, οπότε και εδραιώθηκε η φήμη του ως ειρηνιστή. Στο θέμα της ουδετερότητας, υπεστήριξε τα μικρότερα κράτη. Στην πρώτη υπόθεση που ήρθε ενώπιον του Διεθνούς Δικαστηρίου της Χάγης το 1902 (ΗΠΑ κατά Μεξικού), ο Μπερνάρτ έδρασε υπέρ του Μεξικού. Το 1911 επιλέχθηκε ως πρόεδρος του «πάνελ» επιδιαιτησίας για την Υπόθεση Σαβάρκαρ. Το 1912 ασθένησε από πνευμονία και νοσηλεύθηκε στη Λουκέρνη της Ελβετίας, όπου και πέθανε σε ηλικία 83 ετών.

Διεθνές έργο
------------

Ο Μπερνάρτ ήταν ο βασικός παράγοντας πίσω από προτάσεις για την παγκόσμια ενοποίηση του διεθνούς δικαίου της θάλασσας. Το 1910 συντάχθηκαν συμβάσεις με θέμα τις συγκρούσεις και τη βοήθεια στη θάλασσα και αυτές οι συμβάσεις υπογράφηκαν σύντομα από πολλές χώρες. Τρία χρόνια πριν από τον θάνατό του, τιμήθηκε με το Βραβείο Νόμπελ Ειρήνης «για τον ρόλο του ως εκπροσώπου σε αμφότερες τις ειρηνευτικές διασκέψεις της Χάγης, και ως ηγετικής μορφής στη Διακοινοβουλευτική Ένωση». Το βραβείο μοιράσθηκε «εξ ημισείας» ανάμεσα στον Μπερνάρτ και τον Γάλλο ιδρυτή της επιτροπής διαιτησίας του γαλλικού κοινοβουλίου Πωλ ντ' Ετουρνέλ ντε Κονστάν. Το τελευταίο έτος της ζωής του ο Μπερνάρτ εργάσθηκε για την απαγόρευση του πολέμου με εναέρια μέσα και λίγες ημέρες πριν τον θάνατό του είχε υποβάλει σχετική πρόταση.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb10685798j. Ανακτήθηκε στις 10  Οκτωβρίου 2015.
2. 1 2  «Encyclopædia Britannica» (Αγγλικά) biography/Auguste-Marie-Francois-Beernaert. Ανακτήθηκε στις 9  Οκτωβρίου 2017.
3. 1 2  (Γερμανικά) *Εγκυκλοπαίδεια Μπρόκχαους*. beernaert-auguste-marie-francois.
4. 1 2 3 4 5 6 7  *ODIS*. PS\_2043. Ανακτήθηκε στις 23  Ιουνίου 2022.
5. 1 2 3  www.odis.be/lnk/PS\_2043.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb10685798j. Ανακτήθηκε στις 10  Οκτωβρίου 2015.
7. ↑  arcadiasystems.org/academia/cassatt17a.html#beernaert. Ανακτήθηκε στις 20  Φεβρουαρίου 2020.
8. ↑  Ανακτήθηκε στις 22  Απριλίου 2022.
9. ↑  www.nobelprize.org/nobel\_prizes/peace/laureates/1909/.
10. ↑  Jean Bartelous: *Nos Premiers Ministres, de Léopold Ier à Albert Ier*, εκδ. J.M. Collet, Βρυξέλλες 1983, σελ. 171

Πηγές
-----

* Taft, Wm.H. (October 1913). «In Memoriam: Mr. Auguste Beernaert». *American Journal of International Law* (American Society of International Law) **7** (2): 371-374. doi:10.1017/S0002930000159585.

Εξωτερικοί σύνδεσμοι
--------------------

* Ο Ωγκύστ Μπερνάρτ στον ιστότοπο των Βραβείων Νόμπελ
* Ο Μπερνάρτ στην ODIS – Online Database for Intermediary Structures Αρχειοθετήθηκε 2016-04-28 στο Wayback Machine.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Βραβευμένοι με Νόμπελ Ειρήνης 1901-1925 |
| --- |
|  |
| 
* Ερρίκος Ντυνάν \ Φρεντερίκ Πασσύ (1901)
* Ελί Ντυκομέν \ Σαρλ Αλμπέρ Γκομπά (1902)
* Γουίλιαμ Ράνταλ Κρέμερ (1903)
* Ινστιτούτο Διεθνούς Δικαίου (1904)
* Μπέρτα φον Ζούτνερ (1905)
* Θεόδωρος Ρούζβελτ (1906)
* Ερνέστο Τεοντόρο Μονέτα \ Λουί Ρενό (1907)
* Κλας Πόντους Άρνολντσον \ Φρέντρικ Μπάγερ (1908)
* Ογκύστ Μαρί Φρανσουά Μπερνέρ \ Πολ Ανρί Μπαλουέ ντ' Ετουρνέλ, Βαρόνος ντε Κονστάν (1909)
* Διεθνές Γραφείο Ειρήνης (1910)
* Τομπίας Μίκαελ Κάρελ Άσερ \ Άλφρεντ Χέρμαν Φριντ (1911)
* Ελάιχου Ρουτ (1912)
* Aνρί λα Φοντέν (1913)
* Διεθνής Επιτροπή Ερυθρού Σταυρού (1917)
* Γούντροου Ουίλσον (1919)
* Λεό Μπουρζουά (1920)
* Γιάλμαρ Μπράντινγκ \ Κρίστιαν Λους Λάνγκε (1921)
* Φρίντγιοφ Νάνσεν (1922)
* Σερ Όστιν Τσάμπερλεν \ Τσαρλς Ντόους (1925)
 |
|  |
| 
* Υπόλοιπες περίοδοι: (1926-1950)
* (1951–1975)
* (1976-2000)
* (2001–2025)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24592770
* LCCN: no2014169093
* ISNI: 0000 0000 1356 6784
* GND: 116108789
* SUDOC: 073948365
* BNF: cb10685798j (data)

 |

 |